CELEX: 32022D0871
Language: fi
Date: 2022-05-30 00:00:00
Title: Euroopan parlamentin ja neuvoston päätös (EU) 2022/871, annettu 30 päivänä toukokuuta 2022, neuvoston päätöksen 2003/17/EY muuttamisesta siltä osin kuin on kyse sen soveltamisajasta ja Boliviassa viljakasvien siemenviljelmillä ja öljy- ja kuitukasvien siemenviljelmillä tehtyjen viljelystarkastusten vastaavuudesta ja Boliviassa tuotettujen viljakasvien siementen ja öljy- ja kuitukasvien siementen vastaavuudesta (ETA:n kannalta merkityksellinen teksti)

3.6.2022   
               
               
                  FI
               
               
                  Euroopan unionin virallinen lehti
               
               
                  L 152/109
               
            
         EUROOPAN PARLAMENTIN JA NEUVOSTON PÄÄTÖS (EU) 2022/871,
         annettu 30 päivänä toukokuuta 2022,
         neuvoston päätöksen 2003/17/EY muuttamisesta siltä osin kuin on kyse sen soveltamisajasta ja Boliviassa viljakasvien siemenviljelmillä ja öljy- ja kuitukasvien siemenviljelmillä tehtyjen viljelystarkastusten vastaavuudesta ja Boliviassa tuotettujen viljakasvien siementen ja öljy- ja kuitukasvien siementen vastaavuudesta
         (ETA:n kannalta merkityksellinen teksti)
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
         ottavat huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottavat huomioon Euroopan talous- ja sosiaalikomitean lausunnon (1),
         noudattavat tavallista lainsäätämisjärjestystä (2),
         sekä katsovat seuraavaa:
         
                     (1)
                  
                  
                     Neuvoston päätöksessä 2003/17/EY (3) säädetään, että kyseisen päätöksen liitteessä I luetelluissa kolmansissa maissa tietyillä siemenviljelmillä tehtyjen viljelystarkastusten katsotaan tietyin edellytyksin vastaavan unionin oikeuden mukaisesti tehtyjä viljelystarkastuksia. Siinä säädetään myös, että kyseisissä kolmansissa maissa tuotettujen tiettyjen viljakasvien siementen katsotaan tietyin edellytyksin vastaavan unionin oikeuden mukaisesti tuotettuja siemeniä.
                  
               
                     (2)
                  
                  
                     Kyseisille kolmansille maille on myönnetty vastaavuus kansainvälisen siemenkaupan monenvälisten puitteiden perusteella, joita ovat lajikkeiden varmentamista kansainvälisessä siemenkaupassa koskevat Taloudellisen yhteistyön ja kehityksen järjestön (OECD) järjestelmät ja kansainvälisen siementestausjärjestön (ISTA) menetelmät tai tarvittaessa ISTAn menetelmiä vastaavat virallisten siemenanalysoijien järjestön säännöt. Komissio on myös tehnyt lainsäädännöllisiä arviointeja ja tarkastuksia joissakin kyseisistä kolmansista maista tarkistaakseen, täyttävätkö ne unionin oikeuden mukaiset vaatimukset, ennen kuin se myöntää vastaavuuden ensimmäistä kertaa. OECD:n puitteissa tehty vuotuinen testaus ja raportointi, laboratorioiden säännöllinen uudelleentarkastus ISTA-akkreditointia varten ja unionin oikeuden puitteissa tehdyt viralliset tarkastukset osoittavat, että kyseisissä kolmansissa maissa suoritetut viljelystarkastukset antavat edelleen samat takeet kuin jäsenvaltioiden suorittamat viljelystarkastukset ja että kyseisissä kolmansissa maissa tuotetut ja varmennetut siemenet antavat edelleen samat takeet kuin jäsenvaltioissa tuotetut ja varmennetut siemenet. Kyseisten viljelystarkastusten ja siementen olisi sen vuoksi edelleen katsottava vastaavan unionin viljelystarkastuksia ja siemeniä.
                  
               
                     (3)
                  
                  
                     Bolivia esitti vuonna 2016 komissiolle pyynnön, joka koski vastaavuuden myöntämistä sen siemenviljelmien viljelystarkastusjärjestelmälle ja Boliviassa tuotettujen ja varmennettujen Sorghum spp.- (durra), Zea mays- (maissi) ja Helianthus annuus- (auringonkukka) -kasvien siemenille.
                  
               
                     (4)
                  
                  
                     Komissio arvioi Bolivian asiaa koskevan lainsäädännön, suoritti vuonna 2018 tarkastuksen, joka koski Bolivian durran, maissin ja auringonkukan siementuotannon ja siementen varmentamista koskevan virallisen valvonnan järjestelmää ja niiden vastaavuutta unionin vaatimusten kanssa, ja julkaisi tarkastuksen havainnot raportissa ”Loppukertomus Bolivian monikansaisessa valtiossa 14.-22. maaliskuuta 2018 suoritetusta tarkastuksesta, jonka tarkoituksena oli arvioida siementen virallisen valvonnan ja varmentamisen järjestelmää ja niiden vastaavuutta Euroopan unionin vaatimusten kanssa”.
                  
               
                     (5)
                  
                  
                     Kyseinen tarkastus osoitti Bolivian siementen tuotanto- ja varmentamisjärjestelmän olevan hyvin organisoitu. Komissio havaitsi joitakin puutteita ja antoi Bolivialle suosituksia. Koska Bolivia korjasi kyseiset puutteet 30 päivään marraskuuta 2018 mennessä, se täyttää päätöksen 2003/17/EY liitteessä II vahvistetut edellytykset ja neuvoston direktiiveissä 66/402/ETY (4) ja 2002/57/EY (5) säädetyt vastaavat vaatimukset.
                  
               
                     (6)
                  
                  
                     Näin ollen on aiheellista myöntää vastaavuus Boliviassa durran, maissin ja auringonkukan siemenviljelmillä tehdyille viljelystarkastuksille ja Boliviassa tuotetuille ja sen viranomaisten virallisesti varmentamille durran, maissin ja auringonkukan siemenille.
                  
               
                     (7)
                  
                  
                     Koska päätöksen 2003/17/EY voimassaolo päättyy 31 päivänä joulukuuta 2022, ajanjaksoa, jonka aikana vastaavuus tunnustetaan kyseisen päätöksen nojalla, olisi pidennettävä, jotta vältetään häiriöt siementen tuonnissa unioniin. Kun otetaan huomioon investoinnit ja unionin oikeuden mukaisesti varmennettujen siementen tuotantoon tarvittava aika, kyseistä ajanjaksoa on aiheellista pidentää seitsemällä vuodella.
                  
               
                     (8)
                  
                  
                     Päätös 2003/17/EU olisi sen vuoksi muutettava vastaavasti,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Päätöksen 2003/17/EY muuttaminen
            Muutetaan päätös 2003/17/EY seuraavasti:
            
                        1)
                     
                     
                        korvataan 6 artiklassa päivämäärä ”31 päivään joulukuuta 2022” päivämäärällä ”31 päivään joulukuuta 2029”;
                     
                  
                        2)
                     
                     
                        muutetaan liitteessä I oleva taulukko seuraavasti:
                        
                                    a)
                                 
                                 
                                    lisätään rivien ”AU” ja ”BR” väliin rivi seuraavasti:
                                    
                                                ”BO
                                             
                                             
                                                
                                                            Ministry of Rural Development and Land
                                                         
                                                      
                                                            Bolivia
                                                         
                                                      
                                                            Av. Camacho entre calles Loaya y Bueno N°1471, LA PAZ
                                                         
                                                      
                                             
                                                66/402/ETY – vain Zea mays ja Sorghum spp.;
                                                2002/57/EY – vain Helianthus annuus”;
                                             
                                          
                              
                                    b)
                                 
                                 
                                    lisätään alaviitteeseen (1) kohtien ”AU – Australia,” ja ”BR – Brasilia” väliin seuraava kohta:
                                    
                                                 
                                             
                                             
                                                ”BO – Bolivia,”.
                                             
                                          
                              
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            3 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 30 päivänä toukokuuta 2022.
            
               
                  Euroopan parlamentin puolesta
               
               
                  Puhemies
               
               R. METSOLA
            
            
               
                  Neuvoston puolesta
               
               
                  Puheenjohtaja
               
               B. LE MAIRE
            
         
         
            (1)  Lausunto annettu 23. maaliskuuta 2022 (ei vielä julkaistu virallisessa lehdessä).
         
            (2)  Euroopan parlamentin kanta, vahvistettu 5. huhtikuuta 2022 (ei vielä julkaistu virallisessa lehdessä), ja neuvoston päätös, tehty 16. toukokuuta 2022.
         
            (3)  Neuvoston päätös 2003/17/EY, tehty 16 päivänä joulukuuta 2002, kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta (EYVL L 8, 14.1.2003, s. 10).
         
            (4)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL P 125, 11.7.1966, s. 2309).
         
            (5)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74).